Kostol San Luigi dei Francesi

Kostol San Luigi dei Francesi (lat. Ecclesia Sancti Ludovici Francorum de Urbe, tal. Chiesa di San Luigi dei Francesi, franc. Église Saint-Louis-des-Français) je kostol v Ríme, v blízkosti Piazza Navona. Kostol navrhol Giacomo della Porta a v rokoch 1518 až 1589 postavil Domenico Fontana. Je to francúzsky národný kostol, ktorý je zasvätený Ľudovítovi IX. Najvzácnejšie diela sú tri oltárne maľby Caravaggia v Contarelliho kaplnke naľavo od hlavného oltára. Tieto opisujú život apoštola Matúša. Sú prvými náboženskými maľbami autora. Vznikli v rokoch 1597 až 1602 a vyznačujú sa pre Caravaggia typickými svetelnými efektami. Galéria Referencie Iné projekty Commons ponúka multimediálne súbory na tému Kostol San Luigi dei Francesi